CELEX: C2005/193/19
Language: da
Date: 2005-08-06 00:00:00
Title: Sag C-220/05: Anmodning om præjudiciel afgørelse forelagt ved kendelse afsagt den 7. april 2005 af Tribunal Administratif de Lyon i sagen Jean Auroux m.fl. mod Commune de Roanne — Intervenient: Société d'équipement du département de la Loire

6.8.2005   
            
            
               DA
            
            
               Den Europæiske Unions Tidende
            
            
               C 193/11
            
         Anmodning om præjudiciel afgørelse forelagt ved kendelse afsagt den 7. april 2005 af Tribunal Administratif de Lyon i sagen Jean Auroux m.fl. mod Commune de Roanne — Intervenient: Société d'équipement du département de la Loire
   (Sag C-220/05)
   (2005/C 193/19)
   Processprog: fransk
   Ved kendelse afsagt den 7. april 2005, indgået til Domstolens Justitskontor den 19. maj 2005, har Tribunal Administratif de Lyon i sagen Jean Auroux m.fl. mod Commune de Roanne — Intervenient: Société d'équipement du département de la Loire, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Foreligger der en kontrakt om offentlige arbejder i den forstand, der er omhandlet i artikel 1 i direktiv 93/37/EØF af 14. juni 1993 (1), som ændret, såfremt en ordregivende myndighed overdrager en anden ordregivende myndighed at gennemføre et anlægsarbejde af almen interesse, hvorved denne anden ordregivende myndighed skal overdrage de arbejder til den første myndighed, der er beregnet til at opfylde dennes behov, og hvorved den første myndighed ved kontraktens udløb automatisk bliver ejer af områder og anlæg, som ikke er blevet overdraget til tredjemand?
            
         
               2)
            
            
               Hvis spørgsmål 1) besvares bekræftende, skal man da ved vurderingen af ovennævnte tærskel på 5 mio. ECU fastsat i artikel 6 i samme direktiv, alene tage hensyn til den pris, der betales som modydelse for overdragelsen af anlæggene til den ordregivende myndighed, eller til summen af denne pris og betalte finansierende bidrag, selv om disse kun delvis kan henregnes til udførelsen af disse arbejder, eller endelig, til hele beløbet for arbejderne, idet de arbejder, der ikke er overdraget ved udløbet af kontrakten, automatisk tilhører den ordregivende myndighed og denne fortsætter de igangværende kontrakter og overtager de gældsforpligtelser, der er indgået af den anden ordregivende myndighed?
            
         
               3)
            
            
               Hvis spørgsmål 1 og 2 besvares bekræftende, er den første ordregivende myndighed ved indgåelsen af en sådan kontrakt da fritaget for at anvende de i samme direktiv fastsatte fremgangsmåder for indgåelse af kontrakter med den begrundelse, at denne aftale kun kan indgås med visse juridiske personer, og at disse fremgangsmåder vil blive anvendt af den anden ordregivende myndighed ved indgåelsen af dens bygge- og anlægskontrakter?
            
         
      (1)  Rådets direktiv 93/37/EØF af 14.6.1993 om samordning af fremgangsmåderne med hensyn til indgåelse af offentlige bygge- og anlægskontrakter (EFT L 199 af 9.8.1993, s. 54).